U priopćenju PU Splitsko-dalmatinske, objavljenom kasno noćas, navodi se da ssenovinar “oglušio na zapovijedi policijskog službenika” i dodatak da će “utvrditi je li bilo netaktičnosti u postupanju”.

Policijska uprava splitsko-dalmatinska reagirala je na medijske objave vezane za policijski napad na novinara Indexa

– Obzirom na ozbiljnost situacije te visoku razinu prijetnje osobe da će aktivirati eksplozivnu napravu, policijski službenici su na mjestu događaja poduzimali zakonom propisane mjere i radnje. S jedne strane policijski službenici su pregovarali s osobom koja je prijetila aktiviranjem eksplozivne naprave, a s druge strane osiguravali su i štitili građane i onemogućavali pristup zoni mjesta događaja osobama koje bi mogle biti ugrožene.

Samim time, zona policijskog osiguranja mjesta događaja odnosila se i na novinare, kojima je dostupnost informacija o događaju bila osigurana putem službenice za odnose s javnošću koja je izišla na mjesto događaja – navode iz policije.

Iz PU splitsko-dalmatinske još su dodali:

– Snimkom objavljenom na portalu Index može se zaključiti da se njihov novinar oglušio na zapovijedi policijskog službenika koji je sprječavao pristup neovlaštenim osobama u zonu osiguranja, u ovoj, za sigurnost svih građana, vrlo rizičnoj situaciji.

Je li bilo netaktičnosti u postupanju policijskih službenika u ovoj kriznoj situaciji naknadno ćemo utvrditi.”

MP/foto:screenshot